สวัสดีคะ คือหนูมีเรื่องจะสอบถามคะ คือหนูเป็นประจำเดือนวันที่24-30ส.ค.แล้วหนูมีเพศสัมพันธ์กับแฟนครั้งแรกวันที่1ก.ย.ไม้ได้ใส่ถุงยาง แต่หนูกินยาคุมฉุกเฉินแต่เม็ดที่สองกินช้ากว่าหนึ่งชม.คะพอมาวันที่7ก.ย.มันมีมูกขาวๆที่มีสีน้ำตาลๆออกปนกันมาอ่ะคะ มันจะเป็นอะไรไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นอาการที่กล่าวมาอาจเกิดจากผลข้างเคียงของยาคุมฉุกเฉินสังเกตอาการถ้าเลือดออกมาไม่หยุด หรือประจำเดือนมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก